text: Fåreavler frygter ulven
  22 marts 2015 kl. 11.28
  Får og lam er et stort tag selv bord for ulven, siger erfaren fåreavler.
  
  Fåreavler Torkild Kjær fra Vejen har mere end 30 års erfaring med får og han er bekymret for, hvad der kommer til at ske, når han om kort tid, skal lukke mellem 600 og 800 får og lam ud på markerne ved Kolding.
  -Vi har været bekymret de seneste par år, men vi har været heldig og vores dyr, er ikke blevet angrebet, men efter at det nu er slået fast, at det er en ulv, der har været på spil i Kolding, så stiger bekymringen yderligere, siger Torkild Kjær til TV SYD.
  Fåreavleren har en aftale med Kolding Kommune om, at nogle af fårene bliver brugt til naturpleje i et af de områder, der ligger ved Marielundskoven i Kolding.
  Her er der indenfor 14 dage fundet tre døde rådyr, efter at en ulv har været i området.
  Får og lam skal efter planen lukkes ud på markerne i sidste halvdel af april.
  Se og hør Torkild Kjær fortælle i interviewklippet her
  Varighed 0:50
  